K O R R A L D U S

Haapsalu,					                                  14. jaanuar 2014 nr 31

Projekteerimistingimuste kinnitamine 
(F.J.Wiedemanni tn 11, Haapsalu)

Projekteerimistingimused on koostatud Haapsalu linna munitsipaalomandis oleva kinnistu F.J.Wiedemanni tn 11 heakorra projekti koostamiseks. Tingimuste alusel projekteeritakse lasteraamatukogule omaette piirdeaiaga ümbritsetud õueala ja eraldi väravaga krundiosa, millelt saavad juurdepääsud 2a, Karja 6, 8, 10, F.J.Wiedemanni tn 5 kinnistud ja alajaam  Lembitu. Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus F.J.Wiedemanni tn 11 kinnistu õueala heakorra projekti  projekteerimistingimused nr 2-14 (lisatud).
2.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   14.01.2014.a. korraldusele nr 31

PROJEKTERIMITINGIMUSED nr 2-14
HEAKORRA  EHITUSPROJEKTI KOOSTAMISEKS HOONESTATUD KINNISTULE.

ASUKOHT                       F.J.Wiedemanni tn 11, Haapsalu, Läänemaa
                                          Haapsalu muinsuskaitseala reg nr 27013

KINNISTU     
katastritunnus:                  18301:003:0032
registriosa number:           78362/7836 
pindala:                             3210m2
omanik:                             Haapsalu linn

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kinnistul kehtib Haapsalu Linnavolikogu poolt 27.09.2002 kehtestatud Karja 6 ja Wiedemanni 11 detailplaneering. 
1.4	Katastriüksuse sihtostarve: ühiskondlike ehitiste maa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: raamatukogu (reg nr 105014329).

2.	Linnaehituslikud ja arhitektuursed nõuded projekteerimiseks
2.1	ÜLDIST: linna munitsipaalomandis oleval kinnistul asuvad lasteraamatukoguhoone, kaks majandushoonet,  laste mänguatraktsioonid Õueala on läbipääsuks Wiedemanni 11 õuealaga külgnevatele kinnistutele. Kinnistu heakorraprojektiga kavandatakse lasteraamatukogule omaette piirdeaiaga eraldatud õueala ja juurdepääsude tagamiseks projekteeritakse teine sissepääs ülejäänud õue tarbeks. Projektiga seadustada majandushooned.
2.2	HOONESTUSALA: olemasolev, uusi ehitisi käesolevate tingimustega ei projekteerita. 
2.3	TEED JA PLATSID: projekteerida juurdepääsuteed elamukinnistutele Saue 2a, Karja 6, 8, 10, F.J.Wiedemanni tn 5, alajaamale Lembitu. Sissepääsude projekteerimisel arvestada kinnistute olemasolevate kõrgustega. Näha ette sissepääsutee alale jääva puidust labürindi lammutamine. 
2.4	PINNAKATTED: juurdepääsuteede katteks näha ette asfaltkate. 
2.5	PIIRDED JA VÄRAVAD: F.J.Wiedemanni tn äärsesse paekivist laotud müüritisse projekteerida õuealale pääsuks uued väravad. Väravad – metallist sepisväravad, mitte laiemad kui 3m, analoogse kõrgusega kui olemasolevad väravad. Lasteraamatukogu õueala piiravaks piirdeks kavandada puidust lippaed, mitte kõrgemad kui paekivimüüritis. Näha ette olemasoleva müüritise parandamine.   
2.6	HALJASTUS: olemasolevate puude dendroloogilise hinnangu alusel otsustada puude maha võtmise vajadus. Kavandada murualad, arvestades lumelükkamise vajadusega. 
2.7	VÄLISVALGUSTUS: projekteerida õueala välisvalgustus (mitte kõrgema mastiga kui 4m). 
2.8	PRÜGIKOGUMINE: näidata ära prügikonteinerite asukohad. 
2.9	TULEOHUTUS: tagada juurdepääsud ehitistele.
2.10	KÕRGUSLIK SIDUMINE: Sissepääsude projekteerimisel arvestada kinnistute olemasolevate kõrgustega. Lahendada õueala vertikaalplaneerimine ja sademevete ärajuhtimine omal kinnistul (nt kottkaev - geotekstiiliga immutusauk).  

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Muinsuskaitseamet;
3.3	Projekt kooskõlastada naaberkinnistute omanikega (Saue 2, 2a, Karja 6, 8, 10, F.J.Wiedemanni tn 5, 9, Imatra Elekter AS).

4.	Muud nõuded:
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
4.3	Kaevetööd üle 20cm sügavusel arheoloogilist järelevalvet. 
4.4	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
4.5	Hoonete ja rajatiste sidumine anda koordinaatidega L-EST97 koordinaatsüsteemis. 
4.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: F.J.Wiedemanni tn 11 asendiskeem 1 lehel